Document ID: 32000D0432

Komission päätös,
tehty 7 päivänä heinäkuuta 2000,
tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun komission asetuksen (EY) N:o 1374/98 5 artiklan mukaisesti Uudesta-Seelannista tuodun voin tyypillisen prosessiin liittyvän rasvapitoisuuden standardipoikkeaman vahvistamisesta
(tiedoksiannettu numerolla K(2000) 1896)
(2000/432/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on muutettuna asetuksella (EY) N:o 1040/2000(2),
ottaa huomioon tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla 29 päivänä kesäkuuta 1998 annetun komission asetuksen (EY) N:o 1374/98(3), sellaisena kuin se on viimeksi muutettuna asetuksella (EY) N:o 970/2000(4), ja erityisesti sen 9 artiklan 9 kohdan,
sekä katsoo seuraavaa:
(1) Asetuksen (EY) N:o 1374/98 liitteessä XI vahvistetaan menettely Uudesta-Seelannista peräisin olevan voin rasvapitoisuuden tarkastamiseksi silloin, kun kyseinen voi luovutetaan vapaaseen liikkeeseen yhteisössä nykyisen tuontikiintiön mukaisesti mainitun asetuksen liitteessä I mainitulla järjestysnumerolla 35. Tämä menetelmä perustuu tilastollisiin periaatteisiin. Olennainen osa tämän menetelmän soveltamista on tyypillinen prosessiin liittyvä rasvapitoisuuden standardipoikkeama, joka määritetään tietyssä tuotantoyksikössä erityisen eritelmän mukaisesti valmistetulle voille ja joka on ennakolta sen jäsenvaltion, jossa vapaaseen liikkeeseen luovuttamista koskeva ilmoitus esitetään, valvontaviranomaisten tiedossa.
(2) Uuden-Seelannin Ministry of Agriculture and Forestry's Food Assurance Authority (MAF Food) ilmoitti komissiolle 1 päivänä kesäkuuta 2000 päivätyllä kirjeellä asetuksen (EY) N:o 1374/98 28 artiklan 1 kohdan e alakohdan mukaisesti kuudessa tuotantolaitoksessa ostoon liittyvää eritelmää noudattaen valmistettujen tuotteiden tyypilliset prosessiin liittyvät rasvapitoisuuden standardipoikkeamat.
(3) Asetuksen (EY) N:o 1374/98 9 artiklan 9 kohdassa edellytetään, että ilmoitetut tyypilliset prosessiin liittyvät standardipoikkeamat on hyväksyttävä ja ilmoitettava jäsenvaltioille. Niiden voimaantulopäiväksi olisi vahvistettava 1 päivä heinäkuuta 2000,
ON TEHNYT TÄMÄN PÄÄTÖKSEN:
1 artikla
Hyväksytään Uuden-Seelannin MAF Foodin 1 päivänä kesäkuuta 2000 päivätyllä kirjeellä komissiolle ilmoittamat tyypilliset prosessiin liittyvät standardipoikkeamat, jotka luetellaan tämän päätöksen liitteessä. Niiden voimaantulopäiväksi vahvistetaan IMA 1 -todistusten antamista varten 1 päivä heinäkuuta 2000.
2 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä heinäkuuta 2000.

Labels: 3
17
18